Brand by Majuba-kragstasie geblus‘n Skermskoot van een van die videos op sosiale media. ’n Brand het Woensdag by die Majuba-kragstasie tussen Volksrust en Amersfoort in Mpumalanga uitgebreek. Eskom het in ’n verklaring gesê ’n vervoerband wat steenkool van een punt na ’n ander vervoer het omstreeks 15:00 aan die brand geslaan. Die vlamme is egter vinnig geblus en niemand is in die voorval beseer nie. Beeldmateriaal van die brandende kragstasie is gister op sosiale media versprei waarna Eskom vinnig gemoedere moes kalmeer en Suid-Afrikaners verseker dat die brand na verwagting nié tot kragonderbrekings sal lei nie. Die kragvoorsiener verduidelik in die verklaring dat hoewel die brand ’n negatiewe impak op die kragstasie het, daar wel genoeg steenkoolvoorraad vir die volgende 50 dae is. Daar sal voortaan van padvervoer gebruik maak totdat die vervoerband herstel is. Dit is nie in dié stadium duidelik hoe die brand ontstaan het nie. Coal conveyor and silo at the Majuba power station of South Africa’s national utility @Eskom_SA on fire. Someone tell me how this is possible. Sabotage? Latest: fire now extinguished pic.twitter.com/6GyA6FZ8HW — Anton Eberhard (@AntonEberhard) December 18, 2019